# אואזיס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אואזיס

אואזיס (Oasis), להקה המשתייכת לז'אנר הבריטפופ (Britpop). הלהקה נוסדה ב-19 באוקטובר 1991, בעיר מנצ'סטר באנגליה. חמשת מייסדי הלהקה היו : ליאם גלאגר ( Liam Gallagher) הסולן, נואל גלאגר (Noel Gallagher) נגן גיטרה וכותב השירים העיקרי, פול ארתורס (Paul Arthurs) נגן הגיטרה, פול מקגוויגן (Paul McGuigan) נגן גיטרת הבאס, וטוני מקרול (Tony McCarroll) המתופף.

האחים לבית משפחת גלאגר גדלו במנצ'סטר עם הוריהם תומאס ופגי גלאגר ואחיהם הגדול, פול. ליאם, סולן הלהקה, נולד ב-21 בספטמבר 1972 ונואל נולד ב-29 במאי 1967 . לאחר בעיות רבות בבית הספר, שכללו שימוש בסמים והסנפת דבק, הועפו שני האחים ממערכת החינוך הבריטית. נואל החל להתעניין במוזיקה בגיל צעיר והושפע רבות מלהקות בריטיות של שנות השישים, כמו הביטלס (The Beatles), המי (The Who) והאבנים המתגלגלות (The Rolling Stones). לעומתו, אחיו הצעיר ליאם לא גילה עניין רב במוזיקה ואף זלזל במי שעסק בתחום.

כל זה השתנה אחרי ששני האחים הלכו להופעה של להקת בריט פופ נוספת מהסצינה המנצ'סטרית, להקת הסטון רוזס (The Stone Roses). לאחר ההופעה החליט ליאם שהוא רוצה להקים להקת רוק משלו. ליאם, ושלושה מחבריו, פול "גיגס" מקגוויגן, טוני מקרול ופול ארתורס (המכונה Bonehead) הקימו את להקת "ריין" (Rain). הלהקה לא נחלה הצלחה, והוחלט לצרף אליה את האח נואל. עם הצטרפותו שונה שם הלהקה לאואזיס. בשנת 1993, לאחר שראו כי הלהקה אינה מתקדמת, החליטו חברי אואזיס להתרכז בפריצה הגדולה שלהם קדימה. נואל הפסיק להשתמש בסמים והחל להשקיע את זמנו בכתיבת שירים, חברי הלהקה התאמנו מידי ערב והופיעו בפני קהל מצומצם במועדונים קטנים ברחבי מנצ'סטר.

האיש שגילה את אואזיס היה המפיק אלן מקגי (Allen McGee), מקים "קריאיישן רקורדס" (Creation Records), ששמע את הלהקה בהופעה במועדון קטן במנצ'סטר. מקגי ראה פוטנציאל רב בלהקה המתחילה והחליט להחתימם במקום על חוזה, להפתעתם הרבה של החמישייה הבריטית.

אואזיס נתנו קול לשכבת הפועלים הבריטית שחשה לא מובנת ודחויה באותה התקופה של ראשית שנות התשעים, שבהן שלטה בבריטניה המפלגה השמרנית. הצלחתם המסחרית ופרסומם הרב הם סימן מובהק לכך. כעבור זמן קצר אואזיס הופיעו בפני מאות אלפי מעריצים ויצרו מהפכה במוזיקה הבריטית של התקופה, בדומה לזו שיצרו הביטלס בשנות השישים. להקות נוספות שהשתתפו במהפכה היו בלר (Blur), סוויד (Suede), פאלפ (Pulp) ומאסיב אטאק (Massive Attack).הצלחתה המטאורית של אואזיס הובילה אותה למעמד הלהקה הגדולה ביותר בעולם באמצע שנות ה 90 .

## [עריכה] דיסקוגרפיה

Definitely Maybe

?What's The Story) Morning Glory)

### [עריכה] Be Here Now

באוגוסט 1997 יצא אלבומם השלישי של הלהקה, Be Here Now. האלבום אומנם הצליח כלכלית, אך לא מילא אחר הציפיות שבאו לפני יציאתו. למרות זאת, האלבום זכה כאחד מ-16 באלבומים הטובים ביותר בהצבעה של המגאזין Q magazine.
באלבום זה ניכרת השפעה רבה של סמים קשים כמו קוקאין (בהם נהג להשתמש נואל באותה תקופה) על מלודיית ומילות השירים.
בין השירים המוכרים באלבום ניתן למצוא את D'You Know What I Mean, Stand By Me ואת All Around The World.

### [עריכה] Standing on the Shoulder of Giants

בפברואר 2000 יצא האלבום הרביעי של הלהקה (השלישי היה אלבום אוסף של The Masterplan ,B-Sides). האלבום היה האלבום הכי פחות מצליח של הלהקה, מכיוון שרק שלושה מיליון עותקים ממנו נמכרו. באלבום זה ניתן לראות שינוי די קיצוני בסגנון השירים שאפיין את הלהקה עד אותה תקופה. השירים איטיים יותר, סגנון סולו הגיטרה השתנה וכך גם הנושאים המרכזיים של השירים. אחד ההסברים שניתנו לשינוי זה הוא החילופים בהרכב הלהקה. הקהל לא אהב את השינוי ככל הנראה, כיוון שבאותה תקופה הצלחתה של הלהקה לא שבה להיות כשהייתה. שירים מוכרים באלבום זה הם Go Let It Out ו- Sunday Morning Call.

### [עריכה] Heathen Chemistry

ביולי 2002 יצא אלבומם החמישי של הלהקה (Heathen Chemistey). גם אלבום זה לא זכה להצלחה האדירה בה אופיינו Definitely Maybe וMorning Glory, אך הצליח יותר משני אלבומיהם הקודמים. באלבום זה ניכרת השפעה רבה יותר של ליאם בכתיבת השירים, והסגנון המוזיקלי של האלבום מזכיר מעט יותר את האלבומים הראשונים של הלהקה הבריטית. בין השירים המוכרים באלבום ניתן למצוא את Little By Little, The Hindu Times ו- Stop Crying Your Heart Out.

### [עריכה] Don't Believe The Truth

אלבומם השישי של הלהקה, Don't Belive the Truth, יצא במאי 2005, לאחר דחיות רבות. לראשונה, כל חברי הלהקה תרמו לאלבום וכתבו שירים אליו, בניגוד לאלבומים האחרים, בהם רק נואל גלאגר כתב את השירים. למרות זאת, השיר המצליח ביותר באלבום הוא שיר הפופ הקצבי "Lyla", הסינגל הראשון של נואל גלאגר מתוך האלבום, שכבש את המצעדים בבריטניה והגיע למקום הראשון. גם הסינגל השני מתוך האלבום, "The Importance of Being Idle" זכה להצלחה מסחרית ואף הוא הגיע לראש המצעד. הסינגל השלישי, "Let There Be Love", יצא לאוויר העולם בחודש דצמבר והגיע עד למקום ה-2 במצעד. אלבום זה זכה בתחרות פרסי המוזיקה הבריטית כאלבום הטוב ביותר של 2005, כשגבר על X&Y של קולדפליי. וכך, 10 שנים לאחר זכייתו של האלבום Morning Glory באותו פרס, ניתן למעשה האות הסופי שאואזיס, לאחר משבר לא קצר, חוזרים באופן סוחף לתודעה בבריטניה.

בנובמבר 2006 יוצא אלבום האוסף Stop The Clocks, אוסף שאת שיריו בחרו חברי הלהקה.

## [עריכה] חברי הלהקה

ליאם גלאגר בהופעה בוינה

- שירה: ליאם גלאגר ו-נואל גלאגר.
- גיטרות:
  - נואל גלאגר
  - פול "בונהד" ארטורס (1991-1999)
  - גם ארצ'ר (1999-היום).

- באס:
  - פול "גוויגסי" מקגוויגן (1991-1999)
  - אנדי בל (1999-היום).

- תופים:
  - טוני מק'קארול (1991-1995)
  - אלן וויט (1995-2004)
  - זאק סטרקי (2004-היום).

## [עריכה] קישורים חיצוניים

- אואזיס במצעד הבריטי
- Oasisinet האתר הרשמי של הלהקה
- פורום הלהקה באתר 'תפוז' (עברית)
- פורום הלהקה באתר 'הייד פארק' (עברית)
- עמוד הלהקה באתר 'MOOMA' (עברית)
- Mad4itdownloads פורום הלהקה (אנגלית)
- Another Oasis אתר מעריצים
- Live 4ever אתר מעריצים פופולארי
- Oasis Fanatic עוד אתר מעריצים
- Oasis UpInTheSite אתר תמונות של הלהקה
- Oasis Downloads אתר בו ניתן להוריד שירים נדירים של הלהקה
- Stop Crying Your Heart Out אתר עדכונים של הלהקה
- Oasis Live אתר מעריצים איטלקי
- מילים לשירי הלהקה

האחים נואל וליאם גלאגר בהופעה.
מקור: http://he.wikipedia.org../../../%D7%90/%D7%95/%D7%90/%D7%90%D7%95%D7%90%D7%96%D7%99%D7%A1.html

קטגוריות: להקות בריטיות | להקות רוק | להקות בריטפופ

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Dansk
- Deutsch
- Español
- Suomi
- Français
- Íslenska
- Italiano
- 日本語
- Nederlands
- Norsk (bokmål)
- Polski
- Português
- Svenska